  Анжелика Тихонова корреспондент Михаил Тимофеевич Калашниковлэн 100 ар тырмонэзлы Ижкарын литературая но кылбуретъя конкурс ортче. Со сярысь кар администрацилэн пресс-службаез ивортэ. Конкурсэ элькунысь вань мылкыд карисьёс пыриськыны быгато: пичиез но, мӧйыэз но. Конкурсэ азьвыл нокытын поттылымтэ кылбуръёсты но проза амалэн гожъямъёсты (эссеос, зарисовкаос) куто. Чаклам номинациос: «Великий оружейник» - М. Т. Калашниковлы сӥзем произведениос; «Ижевск – оружейная столица» - ожгар тӥрлык поттӥсь предприятиосын ужасьёслэн Ижкарын улӥсьёс но кар сярысь, карлэн Быдӟым Атыкай ожын вормон понна тыршемез сярысь гожъямъёссы; «Мастер жанра» - пӧртэм жанръёсын гожъямъёс.  Конкурсэ пыриськыны куриськонъёсты 1-тӥ шуркынмонозь куто. Соосты konkurs-poetov@mail.ru электрон почтае келяно яке гожтэтэн таӵе адресъя:  Ижкар, Ворошилов нимо урам, 1а, УРОО «Центр инвалидов – ветеранских силовых структур «Честь». Тодэ вайытом, Михаил Калашниковлэн котырес лыдпусэзлы сӥзьыса, коньывуонозь Удмуртиын «Армиысь туспуктэмъёсын альбом. Мон Калашников автоматэн служба нуи» ужрад мыноз.  Тегъёс: Ижкар Удмуртия МихаилКалашников вожвылъяськон Мерлык МТКалашниковлы100ар  